„ Ég var sestur við að skrifa smásögu . Það hafði ég aldrei framar ætlað mér að gera . “ Það sem þú vilt hefur að geyma sex smásögur . Þær eru í senn fjölbreyttar og samstæðar hvað varðar stíl og efni en í þeim öllum er spurt áleitinna spurninga um bröltið á okkur mannfólkinu – og eins og vera ber er lesandanum látið eftir að svara fyrir sig . Leikur Halldór Skiljan hjónabandsráðgjafi tveimur skjöldum ? Sjáum við lengra en nef okkar nær ? Er lífið það sem við viljum að það sé ? Páll Kristinn Pálsson fæddist í Reykjavík árið 1956 . Það sem þú vilt er níunda bók hans . Páll Kristinn hefur einnig skrifað fjölda greina og viðtala fyrir blöð og tímarit , unnið að þáttagerð fyrir sjónvarp og útvarp og skrifað handrit að kvikmyndum og sjónvarpsmyndum .